**ŠIAULIŲ SANATORINĖ MOKYKLOS**

**DIREKTORĖS LIJANOS GIEDRAITIENĖS**

**2020 METŲ VEIKLOS ATASKAITA**

 2021-01-19 Nr. \_\_\_\_\_\_\_\_

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  Šiaulių sanatorinė mokykla yra pagrindinės mokyklos tipo specialioji mokykla, sveikatos problemų turintiems vaikams.Mokyklos strateginio ir metinio veiklos planų tikslai, uždaviniai ir priemonės grįstos mokykloje sutartomis vertybėmis **-** Sveikata, sąžiningumas, bendradarbiavimas. Mokyklos veiklą organizuoju vadovaujantis Lietuvos Respublikos švietimo veiklą reglamentuojančiais dokumentais ir mokyklos misija – ugdyti dorą, veržlų, atsakingą, mokantį bendrauti ir bendradarbiauti žmogų, pasirenkantį sveiką gyvenseną. Labai svarbu, kad mokinys išmoktų kiekvieną dieną naujų dalykų, bet ir kartu mokytųsi „gyventi“ kartu su liga ir būti maksimaliai savarankiškas. Praėję metai mokyklos bendruomenei, kaip ir visam pasauliui buvo neįprasti dėl COVID-19 pandemijos, kuri privertė keisti planų įgyvendimo būdus ir labai greitai įgyti naujų gebėjimų. 2020 metais pasiekti reikšmingi švietimo paslaugų kokybiniai ir kiekybiniai pokyčiai mokykloje.Pirmasis strateginio plano tikslas Bendrųjų, specialiųjų ir sveikatos ugdymo programų įgyvendinimas gerinant mokinių pasiekimus. Strateginio plano tikslas atliepia metinio veiklos plano pirmąjį tikslą. Tikslų įgyvendinimui išsikelti uždaviniai. *1 uždavinys. Mokytojų įgalinimas kaitai, novatoriškumui ir reflektavimui.* *2 uždavinys. Kokybės kultūra ugdyme grįstas bendradarbiavimas.*Siekiant įgalinti mokytojus reflektuoti ir priimti kaitos iššūkius, mokykloje nuolat veikė auklėtojų ir mokytojų metodinės grupės ir 7 darbo grupės. Kartu su metodinėmis grupėmis sėkmingai įgyvendinome Ugdymo planą, o darbo grupės, kurias sudariau vadovaujantis Bendrojo ugdymo mokyklų veiklos kokybės įsivertinimo rodikliais, sėkmingai organizuoja, prižiūri visas mokyklos veiklos sritis.

|  |  |
| --- | --- |
| **Priemonės** | **Siekiai, rezultatai, sėkmės, nesėkmės** |
| Mokytojų kvalifikacijos kėlimas. Kolegialus mokymasis.Bendruomenės veiklos kokybės įsivertinimas.  | **Siekiai:** *75 proc. bendruomenės narių dalyvautų veiklos kokybės įsivertinime; diskusijų, susitarimų dėl veiklos kokybės skaičius – 7; mokytojų, kurie bent kartą per savaitę naudoja skaitmenines mokymo priemones dalis 95 proc.; mokytojai, turintys licencijas ir naudojantys EDUKA aplinkoje pateiktą medžiagą ir įrankius ugdymo procese – 100 proc.; 95 proc. mokytojų, auklėtojų vedė atviras pamokas, renginius; pamokų skiriamų integruotam ugdymo turinio įgyvendinimui per metus skaičius – 55.***Rezultatai, sėkmės.** 2020 m. mokyklos veiklos kokybės įsivertinimui pasirinkome 4.3.2. rodiklį Nuolatinis profesinis tobulėjimas. Sėkmės rodiklius aprašėme veiklos kokybės iliustracijose. Veiklos kokybės įsivertinime dalyvavo 91,9 proc. pedagogų. 91,9 pedagogų užpildė veiklos ir kvalifikacijos tobulinimo įsivertinimo anketą ir pasirengė asmeninio ir profesinio tobulėjimo planą mokslo metams. Mokytojai ir auklėtojai kursuose, seminaruose, išvykose tobulino bendrąsias ir dalykines kompetencijas. Vidutiniškai asmuo dalyvavo 4,7 kvalifikacijos kėlimo renginiuose, po 28,2 val. 92 proc. pedagogų per metus pravedė 1 – 2 atviras pamokas, klasės valandėles, renginius, vedė 1 – 2 integruotas pamokas, kai klasėje dirbo du mokytojai, 2 – 4 kartus per metus stebėjo kolegos užsiėmimą, aptarė stipriąsias puses, numatė tobulintinus aspektus,. Siekiant tinkamai pasiruošti antrajai COVID-19 bangai ir tikimybei ugdymą organizuoti nuotoliniu būdu, bendruomenė pasirinko Microsoft 365 platformą. 100 proc. pedagogų dalyvavo mano inicijuotoje ilgalaikėje kvalifikacijos kėlimo programoje „Ugdymo proceso organizavimas naudojant Microsoft Office 365”. EDUKA aplinka, vadovaujantis UAB “Šviesa“ pateikta ataskaita naudojasi 63 proc. mokytojų. Tačiau atsižvelgiant į tai, kad sumažėjus mokinių skaičiui, sumažėjo pedagoginių darbuotojų skaičius ir keletas pedagogų, dėl ilgalaikio nedarbingumo nevedė pamokų, užsiėmimų, galime teigti, kad 100 proc. mokytojų, turinčių licencijas, naudojasi šia aplinka. Siekiant plėtoti bendradarbiavimą su užsienio partneriais, skatinti ir plėsti mokyklos bendruomenės tarptautinį mobilumą, ypatingą dėmesį skiriant specialiųjų ugdymosi poreikių turintiems mokiniams, siekti mokymo (-si) pažangos ir kokybės augimo, tobulinti ugdymo (-si) procesą, integruoti naujus metodus į kasdieninę veiklą bei kurti inovatyvią ugdymosi aplinką perimant kitų šalių patirtį, kelti pedagogų ir vadovų profesinę kompetenciją, buvome numatę pateikti vieną dalyvavimo tarptautiniame projekte paraišką, tačiau parengėme dvi paraiškas ir abi gavo finansavimą projektų vykdymui. Kartu su kitų šalių partneriais parengėme 5 paraiškas, iš kurių 3 taip pat skirtas finansavimas. Inicijavau ir palaikiau bendruomenės narių iniciatyvas pritraukti lėšas kvalifikacijos kėlimui. Įgyvendinome šiuos laimėtus tarptautinius projektus:* NordPlus Junior programos projektas “Development of methods of physical activity for children with functional disabilities”, Nr. NPJR-2020/10245. Laimėta dotacija - 2.675,00 EUR;
* „Erasmus+“ KA1 programos projektas “Kokybiškas įtraukusis ugdymas – pozityvus mokytojo profesionalumas kiekvieno mokinio ugdymo (-si) sėkmei”, Nr. Nr. 2018-1-LT01-KA101-046824. Laimėta dotacija - 21.990,00 EUR;
* NordPlus Junior programos projektas “Digital Creative Education”, Nr. NPJR-2020/10200. Laimėta dotacija - 4.910, 00 EUR
* „Erasmus+“ KA229 programos projektas “The Power of Animal-Assisted Interventions“, Nr. 2019-1-LT01-KA229-060492. Laimėta dotacija - 27.112,00 EUR
* „Erasmus+“ KA229 programos projektas „Notice Me My Teacher“, Nr. 2020-1-TR01-KA229-094339\_4. Laimėta dotacija - 21.256,00 EUR.
* Įtraukėme į projektines veiklas ir sudarėme konsorciumą Erasmus KA1 projektui „Inovatyvus mokytojas - sėkmingas mokinys“ veikloms įgyvendinti su Panevėžio „Vyturio|“ progimnazija, Šiaulių „Ringuvos“ mokykla, Nr. 2020-1-LT01-KA101-077614. Laimėta dotacija - Bendra projekto suma - 57.048,00 EUR; Mokyklos – 19. 576,00 EUR
 |
| Mokinių pasiekimų ir pažangos vertinimo, įsivertinimo, mokinių pasiekimų fiksavimo ir analizavimo sistemos plėtojimas. Mokinį motyvuojantis asmeninės pažangos matavimas (-is). | **Siekiai.** *1-10 klasių mokinių pažangumas – 98 proc. Padariusių individualią ugdymosi pažangą mokinių dalis – 98 proc.***Rezultatai, sėkmės.** 2020 m. lapkričio mėn. 5-os ir 9-ųjų klasių mokiniai dalyvavo Nacionaliniame mokinių pasiekimų patikrinime. Devintokai dalyvavo mokydamiesi nuotoliniu būdu (iš namų). 35 proc. dalyvavusiųjų devintokų pasiekė gerų skaitymo rezultatų (67-83 proc.). 75 proc. dalyvavusių patikrinimuose penktokų pasiekė gerų pasaulio pažinimo rezultatų (50-72 proc.). 31 proc. 5-10 kl. mokinių – aktyvūs STEAM programų Šiaulių Didždvario gimnazijoje ir Šiaulių jaunųjų gamtininkų centre dalyviai**.**Įgyvendinat mokyklos mokinių skatinimo tvarką, siekiant kiekvieno mokinio pažangos bei keliant vidinį poreikį tobulėti ir ugdytis vertybines nuostatas, už aukščiausius mokymosi pasiekimus, didžiausią asmeninę pažangą apdovanoti 2 mokiniai, viena klasė apdovanota už bendruomeniškumą Rimanto Kaukėno paramos fondo ir UAB „REDAL“ įsteigtais prizais. |
| Bendrųjų, pritaikytų ir individualizuotų programų vykdymas. | **Siekiai.** *1-10 klasių mokinių pažangumas – 98 proc.***Rezultatai, sėkmės.** Siekiant atliepti mokinių, besimokančių pagal individualizuotas bendrąsias programas praktinių, kasdieniame gyvenime reikalingų įgūdžių įgijimo poreikius, ugdymas organizuotas skiriant integruoto gamtamokslinio kurso, gamtotyros ir technologijų pamokas. 9 ir 10 klasėse taikytas išorinio diferencijavimo principas turėjo įtakos mokinių pasiekimų kokybei. Lyginant 2018-2019 m. m. ir 2019-2020 m. m. šių klasių mokinių pasiekimai pakilo. TAMO trimestrų ir pusmečių duomenimis bendras klasės vidurkis pakilo 1,01 balo, atskirų mokinių nuo 0,28 iki 2,02 balo.Mokytojai pravedė 52 integruotas pamokas, kai klasėje dirbo 2 mokytojai. Mokomųjų dalykų integracija, bendruomenės bendradarbiavimas pagilino mokinių bendrąsias ir dalykines kompetencijas, ugdymosi turiniui suteikė kontekstualumo.  |
| Kokybiškos, įgalinančios mokytis fizinės ir dvasinės aplinkos kūrimas. | **Siekiai.** *Diskusijų, susitarimų dėl kokybės skaičius – 7.* **Rezultatai, sėkmės.** Mokykloje sistemingai organizuojamas metodinių ir darbo grupių darbas. Mokyklai susidūrus su COVID-19, labai greitai prisitaikėme ir veiklos organizavimui naudojome ZOOM platformą. Nuo 2020 m. kovo 16 d. mokykla sėkmingai organizavo nuotolinį ugdymąsi. Parengėme Nuotolinio mokymo (-si) tvarkos aprašą (Šiaulių sanatorinės mokyklos direktoriaus įsakymas Nr. IV-71, 2020-03-25, atnaujintas 2020 m. lapkričio 12 d. įsakymu Nr. IV-140). Trečiadieniais organizavome bendras, visai mokyklos bendruomenei skirtas mankštas per ZOOM platformą, į kurias įsitraukė mokinių tėvai, globėjai, rūpintojai, pedagogai. Visą karantino laikotarpį du kartus per savaitę, siekdama atsakyti į pedagogams kylančius klausimus bei pastiprinimo ir įgalinimo kaitos procesuose, organizavau rytinius susirinkimus prie „Rytinės kavos“. Nuo rugsėjo mėn. buvo leista mokymą organizuoti kontaktiniu būdu, tačiau susirinkimai su mokytojais, auklėtojais ir toliau organizuojami per Microsoft Teams platformą (iš viso įvyko 13 susirinkimų nuotoliniu būdu nuo 03-18 iki 06-17).Skirtingų bendruomenių grupių (mokinių, jų tėvų (globėjų, rūpintojų), pedagogų apklausa parodė, kad nuotolinio ugdymosi organizavimą gerai ir labai gerai įvertino 50 proc. mokinių, 100 proc. tėvų (globėjų, rūpintojų), 96,3 proc. pedagogų. Gauti duomenys parodė, kad mokytojų, auklėtojų, pagalbos mokiniui specialistų pagalbos pakako, ji teikta laiku. Taip teigia ir 97 proc. mokinių ir 89 proc. tėvų (globėjų, rūpintojų). 82 proc. pedagogų teigė, jog mokymosi pagalbą teikė visiems, kam jos reikėjo, 11 proc. mano, kad pagalbos galėtų suteikti daugiau, 7 proc. nuomone, pagalbą teikti nuotoliniu būdu buvo sudėtinga. Iki karantino paskelbimoaktyviai organizavome veiklas ir pamokas netradicinėse erdvėse, išnaudodami miesto kultūrines erdves, renginius, konkursus, festivalius, projektus, edukacines muziejų programas. Edukacinių erdvių naudojimas, integruojant dalyko mokymą su neformaliuoju ugdymu, mažino mokinių mokymosi krūvius, ugdymo procesas tapo įdomesnis ir inovatyvesnis, buvo atliepiami įvairesni mokinių ugdymosi poreikiai. Mokykloje siekiama darnos, ugdant kiekvieno mokinio gebėjimą realizuoti save skirtingose veiklose bei formalizuoti žinias ir kompetencijas formaliu ir neformaliu būdu. |

**2 TIKSLAS. Efektyvios pagalbos mokiniui teikimas.***2.1. Uždavinys. Padidinti ir veiksmingai panaudoti resursus pagalbai mokantis teikti.**2.2. Uždavinys. Įtraukti mokinių tėvus, globėjus, rūpintojus į pagalbos mokantis teikimą*.2.3. *Uždavinys. Formuoti sveikos gyvensenos, savarankiško gyvenimo įgūdžius.**2.4. Uždavinys. Įtraukti socialinius partnerius į pagalbos mokiniui teikimą.*

|  |  |
| --- | --- |
| **Priemonės** | **Rezultatai (siekiai, rezultatai, sėkmės, nesėkmės)** |
| Pagalbos mokiniui specialistų bendradarbiavimas siekiant asmeninės mokinio pažangos. | **Siekiai.** *Mokinių, turinčių specialiųjų poreikių ir gaunančių pagalbą dalis – 100 proc.***Rezultatai, sėkmės.** Siekdama teikti efektyvią pagalbą mokiniui, turinčiam lėtinių neurologinių ir kitų sveikatos sutrikimų, didelių specialiųjų ugdymosi poreikių, mokyklos bendruomenė naudojasi mokykloje veikiančia kiekvieno vaiko poreikių pažinimo sistema, individualiai pritaiko ugdymo ir sveikatinimo programas. Pagalbą mokiniui, jo tėvams, globėjams, rūpintojams teikia Vaiko gerovės komisija, socialinis ir specialieji pedagogai, psichologai, logopedas, sveikatos priežiūros ir slaugos specialistai. Intelekto negalią turintiems mokiniams dalį pamokų veda specialieji pedagogai. Organizuojamos, koordinuojamos ir vykdomos kokybiškos medicininės reabilitacijos paslaugos. Teikiamos individualios konsultacijos, pirmoji pagalba, medikamentinis gydymas pagal gydytojo paskyrimus, mokinių planinių ir neplaninių konsultacijų vykdymas kitose gydymo įstaigose. Profesionaliai (vadovaujantis instrukcijomis) dirbama su naujomis slaugos ir paciento transportavimo priemonėmis, individualiai pritaikomos funkcinės lovos. Klasių vadovai, auklėtojai padeda mokiniams ugdytis bendrąsias kompetencijas, ypatingą dėmesį skiria socialinių emocinių, asmeninių kompetencijų ugdymui. Pamokose teikiama savalaikė dalykų mokytojų pagalba, po pamokų mokiniams organizuojamos trumpalaikės dalykų konsultacijos. Mokykloje sėkmingai įgyvendinamos Smurto ir patyčių prevencijos, intervencijos ir stebėsenos vykdymo, Naujų mokinių adaptacijos mokykloje tvarkos, veikia Greitosios pagalbos mokiniui sistema. Patyčias patiriančių mokinių dalis ženkliai sumažėjo, nuo 8 iki 3 proc. Organizuota 17 Vaiko gerovės komisijos posėdžių mokymosi pagalbos teikimo, mokymosi sėkmių ir kylančių sunkumų analizei, kuriuose dalyvavo mokinys, jo tėvai,/globėjai. Su kiekvienu naujai atvykusiu mokiniu, jo tėvais/globėjais antrąjį mokymosi mėnesį organizuoti poadaptaciniai susitikimai adaptacijos sėkmei, kylantiems poreikiams aptarti, ugdymosi, sveikatos pagalbos teikimo kokybei įvertinti. Šiuo metu tokie susitikimai organizuojami nuotoliniu būdu. Teikta savalaikė pagalba, fiksuotų pokalbių su mokinių tėvais, globėjais, rūpintojais, kaip pildomi pokalbio fiksavimo lapai – 9.  |
| Dalyvavimas projektinėse veiklose. | **Siekis.** *Parengtų paraiškų projektams skaičius - 1.* **Rezultatai, sėkmės.** Parengtos paraiškos projektinėms veikloms kartu su mokiniais įgyvendinti. „Erasmus+“ KA229 programos projektai „Smart Choices For Healthy Lifestyle“, Nr.2020-1-LT01-KA229-077857. Gauta dotacija - 34.798,00 EUR.Tarptautiniai eTwinning projektai:1. „The Earth Day“; 2. „English in Use“. Parengta ir pateikta paraiška „Šviečiamoji žuvininkystė” programai. |
| Neformaliojo ugdymo formų vystymas.  | **Siekis.** *Mokinių dalyvaujančių neformaliojo švietimo veiklose, dalis – 97 proc.***Rezultatai, sėkmės.** Sėkmingai vykdytos neformaliojo švietimo programos, kuriose muzikos, dailės, sporto, gamtosaugos, informacinių technologijų, floristikos, dramos veiklose dalyvavo 93 proc. mokinių, 7 proc. nedalyvavo neformaliose veiklose dėl sveikatos problemų. 35 mokiniai lankė neformaliojo švietimo būrelius už mokyklos ribų. Vykdytos 2 neformaliojo švietimo programos, kurias teikė laisvieji mokytojai. Mokykla išsiskiria unikalumu – vaikai mokosi ir gyvena mokyklos bendrabutyje, todėl neformalusis ugdymas yra lygiavertis formaliajam ugdymui: mums svarbu dėti pamatus visa apimančių kompetencijų ugdymui (-si), socialinių įgūdžių formavimui, bendradarbiavimo stiprinimui. Siekiant kokybiško mokinių užimtumo laisvalaikio metu siūlome neformaliojo ugdymo programas. Organizuojamos pilietinės ir socialinės akcijos, renginiai, konkursai, viktorinos, projektai, šventės, popietės ir vakarai bendruomenei, skatinami ir palaikomi mokinių inicijuoti renginiai. Mokyklos renginius padeda organizuoti ir juose dalyvauja buvę mokyklos mokiniai ir darbuotojai.  |
| Mokinių tėvų, globėjų, rūpintojų įtraukimas į mokyklos veiklas. | **Siekis.** *Mokyklos pažangos ataskaitos „Mokykloje atsižvelgiama į mano vaiko savitumą (gabumus, polinkius) jį ugdant“, mokant tėvų apklausos įvertinimo vidurkis – 2,8; mokinių tėvų, globėjų, rūpintojų, dalyvaujančių mokyklos veiklose dalis – 53 proc.***Rezultatai, sėkmės.** Siekiant įtraukti mokinių tėvus į pagalbos mokantis teikimą, plėtojamos bendradarbiavimo su jais formos: organizuojami nuolatiniai individualūs tikslinių grupių (Mokinys – tėvai – ugdytojai – medicinos darbuotojai) susitikimai, atvirų durų dienos, kurių metu tėvai (globėjai, rūpintojai) kviečiami stebėti atviras pamokas, dalyvauti pedagoginio švietimo bei kituose renginiuose, šventėse. Taip pat tėvai (globėjai, rūpintojai) yra supažindinami su paskirtomis mokiniui procedūromis, konsultuojamasi dėl efektyvumo ir saugumo. Nors dalis tėvų yra užimti, nepakankamai domisi švietimo politika, mokyklos pokyčiais, tačiau klasių auklėtojai geba bendrauti ir bendradarbiauti su mokinių tėvais, gyvenančiais ir toli nuo mokyklos. Dalis mokinių tėvų savanoriauja padėdami organizuoti mokyklos renginius, netradicinio ugdymo dienas. Organizuotos atvirų durų dienos – Atvirų durų karjeros diena (2020-02-01); Atvirų durų dienos (2020-08-21 ir 22 dienomis); Mokinių tėvų, globėjų, rūpintojų susirinkimas per Zoom (2020-04-21); Mokinių tėvų, globėjų, rūpintojų susirinkimas per Zoom “Covid-19 pandemijos stebėjimas, valdymas ir koordinavimas mokykloje” (2020-11-18). |
| Fizinės, psichinės, socialinės -emocinės, dvasinės sveikatos stiprinimas. | **Siekiai.** *Mokinių, kurių liga stabilizavosi skaičius-80; mokinių, patiriančių patyčias dalis – 5 proc.; mokinių, dalyvaujančių emocinio intelekto ugdymo programoje „Laimingo gyvenimo dėlionė“ dalis – 98 proc.* **Rezultatai, sėkmės.** Mokykla yra Sveikatą stiprinančių mokyklų tinklo narė. Tai tausojantis mokyklos dienos ritmas (pietų poilsio valandėlė), fizinis aktyvumas (gydomoji kūno kultūra, plaukimas, individualūs užsiėmimai baseine ir sporto salėje), sveika mityba (sudaromi individualūs mitybos planai pagal gydytojo rekomendacijas), užkrečiamųjų ligų prevencija (organizuojami ugdymo įstaigos darbuotojų kasmetiniai profilaktiniai sveikatos patikrinimai, vykdoma pedikuliozės profilaktika, nuolat vykdomas mokinių asmens higienos ugdymas, teikiamos konsultacijos ugdymo įstaigos bendruomenei užkrečiamųjų ligų profilaktikos klausimais), programa „Kelias į SG“, ugdymas. Programa „Kelias į SG“ įgyvendinama klasių valandėlių metu, į kurią integruota Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK- 494 „Dėl Alkoholio, tabako ir kitų psichiką veikiančių medžiagų vartojimo prevencijos programos patvirtinimo“, Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“ ir integruojama į socialinio pedagogo, sveikatos priežiūros specialisto veiklą, neformalųjį vaikų švietimą. Programa integruota ir į šiuos mokomuosius dalykus: etikos, dailės, biologijos, gamtos ir žmogaus, gydomosios kūno kultūros, gydomojo plaukimo, technologijos ir gamtotyros pamokas. Sėkmingai įgyvendinta emocinio intelekto ugdymo programa „Laimingo gyvenimo dėlionė“, kurios veiklose dalyvavo 100 proc. mokyklos mokinių. Mokiniai pagilino savistabos, savirefleksijos, savęs keitimo norima linkme žinias, tobulino pozityvaus bendravimo, bendradarbiavimo įgūdžius, mokėsi savigarbos ir pagarbos šalia esančiam. |
| Socialinės partnerystės plėtojimas. | **Siekis.** *Socialinių partnerysčių sutarčių skaičius -5.***Rezultatai, sėkmės.** 2020 m. švietimo bendruomenės siekis – tikslinių partnerysčių plėtojimas. Sudarytos sutartys su Šiaulių „Ringuvos” mokykla ir Panevėžio “Vyturio” progimnazija dėl gerosios patirties dalijimosi įtraukiojo ugdymo srityje. 2020 m. vasario mėn. sudaryta bendradarbiavimo sutartis su Šiaulių universitetu, įsipareigojant bendradarbiauti kvalifikacijos tobulinimo, mokslinių tyrimų, STEAM, studentų praktinio mokymo veiklose. Pasirašytos bendradarbiavimo sutartys su UAB „Redal“ dėl mokinių skatinimo finansavimo, su Šiaulių miesto jaunųjų gamtininkų centru dėl STEAM programų vykdymo ir kt. Socialinės partnerystės yra sėkminagas mokyklos veiklos aspektas ir kuria prasmingą tinklaveiką, kurios dėka mokiniams sudaromos galimybės patirti įvairius mokymosi būdus ir formas. |
| Ugdymo karjerai organizavimas. | **Siekiai.** Mokinių parengusių karjeros planą – 100 proc.**Rezultatai, sėkmės.** Karjeros planą parengė 100% mokinių. Visus metus, vieną kartą per mėnesį mokiniams vyko klasės valandėlės, skirtos karjeros ugdymui. 9-10 klasių mokiniai, esant galimybei, sistemingai lankėsi Jaunimo užimtumo skyriuje (JUS), Šiaulių darbo rinkos mokymo centre, Šiaulių profesinio rengimo centre. Vasario mėnesį organizuota karjeros diena, kurioje dalyvavo 98% visų mokyklos mokinių. Gegužės mėnesį vykusioje akcijoje ,,Šok į tėvų klumpes” aktyviai dalyvavo 6-9 klasių mokinių tėvai, globėjai, rūpintojai (80%). |

**3 TIKSLAS. Mokyklos materialinės bazės gerinimas ir veiklos viešinimas.***3.1. Uždavinys. Įgyvendinti mokinių iniciatyvas, tobulinant mokyklos aplinkas.**3.2. Uždavinys. Pristatyti Šiaulių sanatorinės mokyklos veiklą miestui, šaliai.**3.3. Uždavinys. Kurti saugią, inovatyvią ugdymosi aplinką.**3.4. Uždavinys. Aprūpinti IT priemonėmis ugdomąsias erdves.*

|  |  |
| --- | --- |
| **Priemonės** | **Rezultatai (siekiai, rezultatai, sėkmės, nesėkmės)** |
| Ugdymo aplinkų atnaujinimas. Mokinių įtraukimas į ugdymui skirtų aplinkų kūrimo, įrengimo darbus ir  | **Siekiai.** Įrengtų lauko klasių skaičius – 1, sporto salės renovacija, įrangos fizinės sveikatos stiprinimui atnaujinimas; baldų klasėse atnaujinimas; lauko klasių įrengimas; informacinių technologijų ir kitų priemonių įsigijimas; žaidimų kambario, aprūpinto informacinėmis technologijomis, įrengimas.**Rezultatai, sėkmės.** 98% mokinių 14 -oje mokyklos patalpų ir erdvių kūrė ir pademonstravo 18  proginių, mokomųjų ir vaizduojamųjų  temų ekspozicijas. Darbai atlikti septyniomis skirtingomis dailės, meno šakomis: vaizduojamasis menas, floristika, popieriaus plastika, keramika, fotografija, sieninė tapyba, plakatai – projektai. Mokiniai įtraukti į mokyklos aplinkos priežiūrą atsižvelgiant į metų laiką (rudenį prisidėjo prie lapų grėbimo, žiemą – prie sniego kasimo).Vadovaujantis Lietuvos Respublikos vyriausybės nutarimu Nr. (2.10-03)-6K-2002653, 2020-05-06) mokyklai gavus papildomą finansavimą atlikta sporto salės renovacija. Atnaujintos ugdymo(-si) aplinkos sudarys sąlygas organizuoti aktyvias ugdymo(-si) veiklas visai mokyklai vienu metu. Taip pat atnaujinti bendrabučio baldai, kurie sumodeliuoti tikslingai sudarant galimybes mokiniams ugdytis savarankiškumo, savitvarkos įgūdžius. Atsižvelgiant į mokinių turimus sveikatos sutrikimus nupirktos 7 funkcinės lovos, kurios prisideda prie saugių aplinkų mokykloje kūrimo. Judesio ir padėties bei lėtinius neurologinius sutrikimus turintiems mokiniams, užtikrinant ilgalaikę reabilitaciją, skiriama hidromasažinė vonia (vandens terapija). Hidroterapijai mokykloje naudojamos šios gydomųjų vonių rūšys: perlinė, vaistažolių, druskos vonios bei povandeninis masažas.Iš sutaupytų mokyklos lėšų atnaujintas koridorius jungiantis mokyklos pastatą su baseinu. Dabar mokiniai, turintys judesio padėties sutrikimų, šiltoje, estetiškoje aplinkoje galės savarankiškai patekti iš vieno pastato į kitą. Atnaujinome mokyklinius suolus dviejose klasėse, pakeisdami dviviečius suolus į vienviečius, įsigijome spintas planšetiniams kompiuteriams klasėse laikyti. Atnaujinti visi baldai ir suolai dviejuose pagalbos mokiniui specialistų kabinetuose. Erdvės tapo funkcionalesnės ir patrauklesnės mokiniams. Įrengtas interaktyvių žaidimų kambarys, siekiant patenkinti mokinių laisvalaikio veiklų poreikį. Stacionarių lauko klasių atsisakėme, pasirinkome mobilios lauko klasės principą. Mokyklos aplinka ugdymosi poreikius atitinka iš dalies: trūksta laisvalaikio zonų mokyklos kieme. Dėl vykdytų požeminių tinklų renovacijos negalėjome atlikti suplanuotų lauko kiemo įrengimo darbų. |

**4 TIKSLAS. Paslaugų Šiaulių miesto, regiono bendruomenėms teikimas.***4.1. Uždavinys. Teikti kokybiškas baseino paslaugas.**4.2. Uždavinys. Teikti sporto salės nuomos paslaugas.*Dėl COVID – 19 pandemijos paslaugos neteiktos.Dėkoju Šiaulių sanatorinės mokyklos bendruomenei už Strateginio ir metinio veiklos plano įgyvendinimo darbus 2020 metais. |

**II SKYRIUS**

**2020 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai  | Pasiekti rezultatai ir jų rodikliai |
| 1.1. Tobulinti mokinio asmeninės pažangos (asmenybės ūgties) pamatavimo sistemą.(veiklos sritis - Asmenybės ūgtis). | 1.1.1. Atnaujinta mokyklos mokinių skatinimo sistema. | * + - 1. 1.1.1.1. Mokyklos mokinių skatinimo sistema susieta su 2SB (Sveikata – sąžiningumas – bendradarbiavimas) programos vertinimo rodikliais.

1.1.1.2. 95 proc. mokinių įsivertino naudodamiesi 2SB programos rodikliais ne mažiau kaip 4 kartus per metus. | 1.1.1.1. 2SB programa susieta su mokinių skatinimo sistema.1.1.1.2. 95 proc. mokinių įsivertino naudodamiesi 2SB programos rodikliais 4 kartus per metus. |
| 1.1.2. Gyvenimo planavimas. | 1.1.2.1. 100 proc. 5-10 klasių mokinių pasirengė karjeros planą.1.1.2.2. Ne mažiau kaip vieną kartą per mėnesį vyko tikslinės klasės valandėlės skirtos ugdymui karjerai.1.1.2.3. Vyko ne mažiau kaip 4 užsiėmimai skirti profesijų pasaulio pažinimui Šiaulių profesinio rengimo centre.1.1.2.4. SKU veiklos fiksuojamos Šiaulių miesto SKU modelio informacinėje sistemoje. | 1.1.2.1.1. 100 proc. 5-10 klasių mokinių pasirengė karjeros planą.1.1.2.2.2. Vieną kartą per mėnesį vyko tikslinės klasės valandėlės, skirtos ugdymui karjerai.1.1.2.3.3. Vyko užsiėmimai skirti profesijų pasaulio pažinimui Šiaulių profesinio rengimo centre (2020-02-27) 10 kl. lankėsi Prekybos ir verslo skyriuje; 2020 vasario mėn. 9a, 9b ir 10b kl. lankėsi Šiaulių darbo rinkos mokymo centre. 1.1.2.4. SKU veiklos fiksuojamos Šiaulių miesto SKU modelio informacinėje sistemoje. |
| * + 1. 1.1.3. Sistemingas mokinių pasiekimų ir pažangos analizavimas.
 | 1.1.3.1. Ne mažiau, kaip du kartus per mokslo metus VO (veiklos organizavimo darbo grupė) ir Bendruomenės pažangos ir skatinimo darbo grupė pristato mokinio asmeninės pažangos stebėsenos rezultatus mokyklos bendruomenei.1.1.3.2. Kiekvienam mokiniui sudaryti Mokinio individualūs ugdymo planai, kiekvieno mokinio tėvai buvo informuoti apie mokinio asmeninę pažangą ir pasiekimus, vadovaujantis individualiu ugdymo planu. | 1.1.3.1. Du kartus per mokslo metus VO (veiklos organizavimo darbo grupė) ir Bendruomenės pažangos ir skatinimo darbo grupė pristato mokinio asmeninės pažangos stebėsenos rezultatus mokyklos bendruomenei.1.1.3.2. Kiekvienam mokiniui sudaryti Mokinio individualūs ugdymo planai, kiekvieno mokinio tėvai buvo informuoti apie mokinio asmeninę pažangą ir pasiekimus, vadovaujantis individualiu ugdymo planu. |
|  | 1.1.4. Mokinių sveikatos stiprinimas.  | * + - 1. 1.1.4.1.Vadovaujantis mokyklos parengta 2SB programa, Sveikatos kompetencijų ugdyme dalyvavo visi mokyklos mokiniai. 82 proc. mokinių liga stabilizavosi.
 | 1.1.4.1. Parengta Medicinės reabilitacijos veiklos organizavimo tvarka (Šiaulių sanatorinės mokyklos direktoriaus įsakymas Nr. IV- 154, 2020-12-23). 83 proc. mokinių, kuriems yra judamojo audinio ir skeleto raumenų sutrikimai, liga stabilizavosi, 2 mokiniams progresavo. |
| 2.2. Teikti sistemingą pagalbą kiekvienam mokiniui. (veiklos sritis – Ugdymas (is). | 2.2.1. Savalaikė pagalba kiekvienam mokyklos mokiniui siekiant gerinti mokinių pasiekimus. | 2.2.1.1. Mokinių, turinčių specialiųjų ugdymosi poreikių ir gaunančių specialiojo pedagogo, logopedo, socialinio pedagogo, psichologo, medicinos personalo pagalbą, dalis – 100 proc.2.2.1.3. Parengtos pagalbos mokiniui specialistų ir medicinos darbuotojų rekomendacijos kiekvieno mokinio ugdymo organizavimui.2.2.1.4. Vadovaujantis Pagalbos mokiniui teikimo tvarka ir Vaiko gerovės komisijos darbo tvarkos aprašu, sistemingai organizuoti susitikimai Mokinys – Mokinio tėvai (globėjai, rūpintojai) – Mokytojai – Auklėtojai). | 2.2.1.1.1. Mokinių, turinčių specialiųjų ugdymosi poreikių ir gaunančių specialiojo pedagogo, logopedo, socialinio pedagogo, psichologo, medicinos personalo pagalbą, dalis – 100 proc.2.2.1.3.2. Parengtos pagalbos mokiniui specialistų ir medicinos darbuotojų rekomendacijos kiekvieno mokinio ugdymo organizavimui.2.2.1.4.3.Vadovaujantis Pagalbos mokiniui teikimo tvarka ir Vaiko gerovės komisijos darbo tvarkos aprašu sistemingai organizuoti susitikimai Mokinys – Mokinio tėvai (globėjai, rūpintojai) – Mokytojai – Auklėtojai). |
| 3.3. Ugdymosi aplinkos modernizavimas. (veiklos sritis – Ugdymo (si) aplinka).  | 3.2.2. Pagalbos teikimo mokiniui veiksmingumo vertinimas ir pamatavimas. | 3.2.2.1. Susitarta dėl pagalbos veiksmingumo vertinimo rodiklių.3.2.2.2. Sukurta pagalbos mokiniui veiksmingumo vertinimo ir pamatavimo tvarka. | 3.2.2.1. Susitarta dėl pagalbos veiksmingumo vertinimo rodiklių.3.2.2.2. Sukurta pagalbos mokiniui veiksmingumo vertinimo ir pamatavimo tvarka Šiaulių sanatorinės mokyklos direktoriaus įsakymas Nr. IV-95, 2020-08-25. |
| 3.2.3. Pamokų kokybės tobulinimas vadovaujantis Ugdymo plano susitarimais.  | 3.2.3.1. Mokytojai 30 proc. pamokų sudaro galimybes mokiniui pasirinkti įvairaus sudėtingumo užduotis. 3.2.3.2. Vadovaujantis mokyklos 2019-2020 m. m. ugdymo plano susitarimais, 100 proc. mokytojų skaitymo, rašymo, kalbėjimo, skaičiavimo ir skaitmeninius gebėjimus ugdė per visų dalykų pamokas. | 3.2.3.1. Mokytojai sudaro galimybes mokiniui pasirinkti įvairaus sudėtingumo užduotis 31,5 proc. pamokų. 3.2.3.2. Vadovaujantis mokyklos 2019-2020 m. m. ugdymo plano susitarimais, 100 proc. mokytojų skaitymo, rašymo, kalbėjimo, skaičiavimo ir skaitmeninius gebėjimus ugdė per visų dalykų pamokas. |
| 3.3.1.Mokyklos aplinkų (fizinių aplinkų) atnaujinimas.  | 3.3.1.1. Įrengta „žalia“ klasė mokyklos kieme.3.3.1.2. Įrengtas interaktyvus žaidimų kambarys.  | 3.3.1.1. Dėl požeminių tinklų renovacijos mokyklos teritorijoje neįrengta „žalia“ klasė.3.3.1.2. Įrengtas interaktyvus žaidimų kambarys. |
| 4.4. Prasmingo laisvalaikio, gyve-nantiems mokykloje mokiniams, organi-zavimas (veiklos sritis – Gyvenimas mokykloje (mo-kymosi patirtys)).  | 4.3.2. Mokymasis virtualioje erdvėje. | 4.3.2.1. 90 proc. mokytojų pamokose naudoja skaitmenines mokymosi priemones.4.3.2.2. 100 proc. mokytojų, turinčių licencijas, naudojo EDUKA aplinkoje pateiktą medžiagą ir įrankius ugdymo procese.4.3.2.2. Ne mažiau kaip dviejų dalykų mokytojai naudojo Ema mokomąją medžiagą. | 4.3.2.1. 90 proc. mokytojų pamokose naudoja skaitmenines mokymosi priemones.4.3.2.2. 100 proc. mokytojų, turinčių licencijas, naudojo EDUKA aplinkoje pateiktą medžiagą ir įrankius ugdymo procese.4.3.2.2. Matematikos, geografijos, chemijos ir biologijos mokytojai naudojo Ema mokomąją medžiagą. |
| 4.4.1. Mokinių bendrųjų ir dalykinių kompetencijų ugdymas, organizuojant neformalųjį švietimą. | 4.4.1.1. 97 proc. mokinių, dalyvavo neformaliajame švietime.4.4.1.2. Parengtų paraiškų projektams skaičius – 1.4.4.1.3. 97 proc. mokinių dalyvavo socialinių-emocinių kompetencijų ugdymo programoje.  | 4.4.1.1. 97 proc. mokinių dalyvavo neformaliajame švietime.4.4.1.2. Parengtų paraiškų projektams skaičius – 6.4.4.1.3. 97 proc. mokinių dalyvavo socialinių-emocinių kompetencijų ugdymo programoje.  |
| 5.5. Kokybės kultūros mokykloje palaikymas.(veiklos sritis – Lyderystė ir vadyba). | 5.5.1. Besimokanti organizacija, pasidalinta lyderystė. | 5.5.1.1. 90 proc. mokytojų taikė Ugdymo, Veiklos planų ir kitus susitarimus ugdymo procese.5.5.1.2. 70 proc. bendruomenės narių dalyvavo mokyklos veiklos kokybės įsivertinime. | 5.5.1.1. 90 proc. mokytojų taikė Ugdymo, Veiklos planų ir kitus susitarimus ugdymo procese.5.5.1.2. 92 proc. bendruomenės narių dalyvavo mokyklos veiklos kokybės įsivertinime. |
| 5.5.2. Veiklos kokybės rodiklio 5.5.2. Nuolatinis profesinis tobulėjimas giluminis įsivertinimas. | 5.5.2.1. Diskusijų, susitarimų dėl mokyklos veiklos kokybės skaičius – 7.5.5.2.2. 80 proc. mokytojų, auklėtojų vedė atviras pamokas (valandėles).5.5.2.3. 95 proc. mokytojų pasirengė asmeninio tobulėjimo planą ir jį įgyvendino.5.5.2.4. 98 proc. mokytojų, auklėtojų dalyvavo kvalifikacijos kėlimo programoje. | 5.5.2.1. Diskusijų, susitarimų dėl mokyklos veiklos kokybės skaičius – 14 (01-03, 01-07, 01-09, 01-22, 02-20, 03-02, 08-27, 08-31, 09-16, 10-02, 10-14, 11-10, 11-11, 12-09);5.5.2.2. 92 proc. mokytojų, auklėtojų vedė atviras pamokas (valandėles).5.5.2.3. 95 proc. mokytojų pasirengė asmeninio tobulėjimo planą ir jį įgyvendino.5.5.2.4. 98 proc. mokytojų, auklėtojų dalyvavo kvalifikacijos kėlimo programoje „Ugdymo proceso organizavimas naudojant Microsoft Office 365”.  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| - | - |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1.Nuotolinio ugdymo organizavimas. | Paskelbus karantiną Lietuvoje per dvi mokinių atostogų savaites pasiruošėme ir ugdymą organizavome nuotoliniu būdu. Parengtas Nuotolinio mokymo(-si) tvarkos aprašas, sudarytas Nuotolinio mokymo(-si) tvarkaraštis, parengtos užduotys mokiniams. Atsižvelgiant į skirtingus gebėjimus, kai kuriems mokiniams užduotys buvo siunčiamos į namus, konsultuojamasi su mokinio tėvais, globėjais, rūpintojais. Mokiniai aprūpinti IT priemonėmis. Nuo rugsėjo mėnesio ugdymas organizuotas vadovaujantis ekstremaliųjų situacijų vadovo rekomendacijomis, atskiriant srautus, numatant valgymui skirtas pertraukas, vietas.  |
| 3.2.Mokyklos bendrabučio baldų atnaujinimas. | Baldai suprojektuoti taip, kad auklėtojai galės tikslingai mokyti, formuoti mokinių savitvarkos, higienos įgūdžius. |
| 3.3.Sutelkiau Panevėžio „Vyturio“ progimnazijos ir Šiaulių „Ringuvos“ mokyklos bendruomenių atstovus tarptautinės paraiškos parengimui ir konsorciumo projekto įgyvendinimui. | Sudaryta galimybė mokytis mokyklų bendruomenėms vienoms iš kitų ir su kolegomis Europoje. Kuriama perspektyvi tinklaveika. |
| 3.4.Telkiau mokyklos mokytojus vaikų vasaros stovyklai „Sveikatos burbulai-3” organizuoti. | Užtikrinamas mokyklos atvirumas, pedagogams sudaryta galimybė dirbti su skirtingų gebėjimų, mokyklų mokiniais, bendrauti su jų globėjais, rūpintojais ir atsižvelgus į pagyrimus, pastabas plėtoti savo veiklą. |
| 3.5. Siekiant darbo užmokesčiui skirtų lėšų ekonomiją panaudoti pedagogų skatinimui, sudariau skatinimo rodiklius, suderinau su mokyklos profesinės sąjungos pirmininku ir Darbo taryba. | Pedagogai ir administracija planuos asmeninio meistriškumo augimą atsižvelgiant į mokyklos strateginius tikslus. Mokykloje augs pagarba profesionalumui. |
| 3.6. Inicijavau „Erasmus“ akreditacijos bendrojo ugdymo srityse paraiškos 2021–2027 m. rengimą. | Gauta akreditacija prisidės prie mokyklos strateginių planų įgyvendinimo. |
| 3.7. Parengta Šiaulių sanatorinės mokyklos tarptautiškumo strategija 2021–2025 m. | Mokykla bus atvira pasaulio bendruomenei, kuriama mokyklos tinklaveika padės siekti užsibrėžtų tikslų. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4**x** |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4**x** |
| 5.3. Lyderystės ir vadovavimo efektyvumas | 1□ 2□ 3□ 4**x** |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4**x** |
| 5.5. Bendras įvertinimas (pažymimas vidurkis) | 1□ 2□ 3□ 4**x** |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai X |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Darbo teisė. |
| 7.2. Atnaujintos ugdymo programos. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. 2021 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1.Ugdymo proceso, orientuoto į mokinių pasiekimų gerinimą, organizavimas.  *(veiklos sritis - Asmenybės ūgtis).* | 8.1.1. Sėkmingai plėtojant nuoseklią mokinių individualios pažangos stebėseną, įtraukiant tėvus, globėjus, rūpintojus, stebimas ne mažiau kaip 98 proc. mokinių asmeninės pažangos augimas. | 8.1.1.1. Mokinių dalyvaujančių karjeros ir socialinių kompetencijų ugdymo, prevencinėse programose, dalis (proc.) nuo bendro mokinių skaičiaus -100; 8.1.1.2. Sveikos gyvensenos, savarankiško gyvenimo įgūdžių ugdymo 2SB programoje dalyvauja 97 proc. mokinių;8.1.1.3. Mokinių pasiekimai aptariami ne mažiau kaip du kartus per metus „Atvirų durų“ mokykloje metu;8.1.1.4. Mokinių, stebinčių ir fiksuojančių asmeninę pažangą, naudojantis 2SB programa, dalis (proc.) – 95. |
| 8.2.Teikti savalaikę, personalizuotą švietimo pagalbą mokiniui.  *(veiklos sritis – Ugdymas (is).* | 8.2.1.Sistemingos pagalbos mokiniui, šeimai teikimas. | 8.2.1.1. Mokinių, turinčių specialiųjų ugdymosi poreikių ir gaunančių pagalbą, dalis (proc.):specialiojo pedagogo, logopedo, socialinio pedagogo, psichologo – 100; 8.2.1.2. Mokinių tėvų, globėjų, rūpintojų, stebinčių vaiko pasiekimus ir pažangą dalis (proc.) – 100; 8.2.1.3. Mokinių, dalyvaujančių pozityvaus elgesio skatinimo ir palaikymo programoje “Laimingo gyvenimo dėlionė”, dalis (proc.) - 100; 8.2.1.4. Mokinių, kuriems teikiamos antrinės ambulatorinės asmens sveikatos priežiūros fizinės medicinos reabilitacijos, ortopedijos ir traumatologijos, vaikų ligų, neurologijos, slaugos paslaugos, dalis (proc.) – 100; 8.2.1.5. Kiekvienam mokiniui parengti individualūs ugdymo planai;8.2.1.6. Vadovaujantis Pagalbos mokiniui teikimo tvarka ir Vaiko gerovės komisijos darbo tvarkos aprašu, sistemingai organizuoti susitikimai Mokinys – Mokinio tėvai (globėjai, rūpintojai) – Mokytojai – Auklėtojai). |
| 8.3. Plėtoti neformaliojo vaikų švietimo programas.  *(veiklos sritis – Ugdymo (si) aplinka).* | 8.3.1. Neformaliojo švietimo programų įvairovė. | 8.3.1.1.Mokinių, dalyvaujančių neformaliojo švietimo veiklose, dalis (proc.) nuo bendro mokinių skaičiaus – 93; 8.3.1.2. Mokinių, dalyvaujančių STEAM krypties neformaliojo švietimo programose, dalis (proc.) nuo bendro mokinių skaičiaus – 35;8.3.1.3. Neformaliojo vaikų švietimo teikėjų, teikiančių neformaliojo užsiėmimo programas mokyklos mokiniams, skaičius – 2. |
| 8.4. Darbuotojų asmeninių ir dalykinių kompetencijų plėtojimas.*(veiklos sritis – Lyderystė ir vadyba).* | 8.4.1.Tobulinti darbuotojų kvalifikaciją – informacinių technologijų, kalbines, profesines ir asmenines kompetencijas.   | 8.4.1.1. Įgyvendinama kvalifikacijos tobulinimo programa „Pagalbos mokiniui mokykloje tobulinimas įveikiant psichologinius ir nuotolinio mokymo iššūkius įtraukiajame ugdyme“ (vienam mokytojui profesiniam tobulėjimui skirtų dienų skaičius) – 5; 8.4.1.2. Microsoft 365 platfoma (vadovaujantis susitarimais) naudojasi 100 proc. mokyklos pedagogų;8.4.1.3. Organizuotas ilgalaikės mokytojų kvalifikacijos programos „Pagalbos mokiniui mokykloje tobulinimas įveikiant psichologinius ir nuotolinio mokymo iššūkius įtraukiajame ugdyme“ naudingumo tyrimas, jo išvadų pristatymas. |
| 8.4.2. Ugdymo įvairovės didinimas, ugdymo sąlygų gerinimas, mokytojų kvalifikacijos kėlimas, mokinių motyvacijos mokytis didinimas. | 8.4.2.1.Vadovaujantis veiklos kokybės įsivertinimo iliustracijomis įsivertinti 322 rodiklį, raktinis žodis Tikslingumas; 8.4.2.2. Įgyvendinami tarptautiniai projektai (projektų skaičius) – 7; 8.4.2.3. Pedagogų, įsivertinusių užsienio kalbų lygį, dalis ( proc.) – 85;8.4.2.4. Mobiliųjų programėlių, skaitmeninių priemonių, integruotų į ugdymą (-si) (skaičius) – 2;8.4.2.5. 18 proc. pamokų naudojamos IT priemonės. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. Nedarbingumas, trečiųjų šalių įsipareigojimų nevykdymas. |
| 9.2. Ekstremali situacija šalyje, pasaulyje. |
| 9.3. Darbuotojų kaita, trūkumas, teisės aktų kaita. |

Savivaldybės administracijos Žmonių gerovės ir ugdymo departamento Švietimo skyriaus siūlymas: **Pritarti 2021 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

 Visi Mokyklos tarybos nariai vienbalsiai labai gerai įvertino pasiektus rezultatus, vykdant užduotis ir pareigybes pagal nustatytas funkcijas. Įvykdytos visos užduotys ir net įvykdytos veiklos, kurios nebuvo planuotos. Siūlymas tęsti sėkmingą veiklą ir siekti įgyvendinti kitų metų veiklos užduotis.

Mokyklos tarybos pirmininkė \_\_\_\_\_\_\_\_\_\_ Giedrė Gabšienė 2021-02-01

 (parašas)

**11. Įvertinimas, jo pagrindimas ir siūlymai:**

 Šiaulių sanatorinės mokyklos direktorės Lijanos Giedraitienės 2020 metų veiklos užduotys yra įvykdytos ir viršytos pagal sutartus vertinimo rodiklius, pasiekta geresnių rezultatų, pagerinta mokyklos veikla: sukurta ir veiksmingai taikoma mokinių asmeninės pažangos stebėsenos ir vertinimo sistema; 90 proc. mokytojų ugdymo procese taiko skaitmeninės ugdymo(si) priemones; kiekvienam mokiniui pagal poreikį teikta švietimo ir medicinos pagalba; išplėtota neformaliojo švietimo, tarptautinė projektinė veikla; atnaujintos ir modernizuotos ugdymo(si) aplinkos; sėkmingai kuriama perspektyvi tinklaveika.

 Siūloma Šiaulių sanatorinės mokyklos direktorės Lijanos Giedraitienės 2020 metų veiklą įvertinti labai gerai ir nustatyti **20 proc.** pareiginės algos kintamąją dalį.

Šiaulių miesto savivaldybės administracijos

Žmonių gerovės ir ugdymo departamento

Švietimo skyriaus vedėja \_\_\_\_\_\_\_\_\_\_ Edita Minkuvienė 2021-02-18

 (parašas)

Savivaldybės meras \_\_\_\_\_\_\_\_\_\_ Artūras Visockas 2021-02-22

 (parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių sanatorinės mokyklos direktorė \_\_\_\_\_\_\_\_\_\_ Lijana Giedraitienė 2021-02-22

 (parašas)